1986 m. lapkričio 24 d. Tarybos Sprendimas iš dalies keičiantis Sprendimą 77/795/EEB, nustatantį keitimosi informacija apie Bendrijos paviršinio gėlo vandens kokybę bendrą tvarką



Oficialusis leidinys L 335 , 28/11/1986 p. 0044 - 0048

specialusis leidimas suomių kalba: skyrius 15 tomas 7 p. 0148

specialusis leidimas švedų kalba: skyrius 15 tomas 7 p. 0148

CS.ES skyrius 15 tomas 01 p. 287 - 291

ET.ES skyrius 15 tomas 01 p. 287 - 291

HU.ES skyrius 15 tomas 01 p. 287 - 291

LT.ES skyrius 15 tomas 01 p. 287 - 291

LV.ES skyrius 15 tomas 01 p. 287 - 291

MT.ES skyrius 15 tomas 01 p. 287 - 291

PL.ES skyrius 15 tomas 01 p. 287 - 291

SK.ES skyrius 15 tomas 01 p. 287 - 291

SL.ES skyrius 15 tomas 01 p. 287 - 291



Tarybos Sprendimas 1986 m. lapkričio 24 d. iš dalies keičiantis Sprendimą 77/795/EEB, nustatantį keitimosi informacija apie Bendrijos paviršinio gėlo vandens kokybę bendrą tvarką (86/574/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 235 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi pagal Sprendimo 77/795/EEB [4] 3 straipsnio 6 dalį Komisija pateikė Tarybai pasiūlymus dėl apsikeitimo informacija tvarkos pagerinimo bei dėl metodų, taikomų paviršinio gėlojo vandens kokybės matavimams, suderinimo; kadangi, atsižvelgiant į šiuos pasiūlymus, minėtas sprendimas turėtų būti iš dalies pakeistas dėl įpareigojimo Komisijai siųsti informaciją ir jos siuntimo datos, dėl laikotarpių, per kuriuos Komisija praneša apie tokią informaciją valstybėms narėms, ir dėl jos perdavimo būdų, taip pat per kuriuos sudaro suvestines ataskaitas; kadangi ypač valstybės narės turėtų turėti galimybes paprašiusios naudotis metiniais statistiniais duomenimis, kad jos galėtų kontroliuoti paviršinio vandens taršos lygius; kadangi taip pat turėtų būti nustatyta tvarka, kurios Komisija turi laikytis vertindama sistemos veiksmingumą; kadangi turėtų būti numatytos nuostatos nacionaliniu lygiu taikomiems nustatymų metodams suderinti su pamatiniais nustatymo metodais; kadangi būtina įtraukti naują straipsnį, kuriame būtų nagrinėjamas mažiausias mėginių ėmimo ir parametrų analizavimo dažnis, esant tam tikroms sąlygoms suteikiant galimybę šį dažnį sumažinti, kuriame būtų parametrų pamatiniai nustatymo metodai ir mėginių ėmimo ir jų išsaugojimo sąlygos; kadangi į priedus būtina įtraukti laisvai pasirenkamą parametrą bei nustatyti pamatinius nustatymo metodus, kurie gali būti suderinti atsižvelgiant į technikos pažangą, PRIĖMĖ ŠĮ SPRENDIMĄ: 1 straipsnis Sprendimas 77/795/EEB keičiamas taip: 1) 3 straipsnis iš dalies keičiamas taip: a) 3 dalis papildoma tokia pastraipa: "2 straipsnio 2 dalies b punkte nurodytų metodų aprašymus galima praleisti, jeigu taikomi tie patys metodai, kurie buvo taikyti ankstesniais metais, jeigu visada pateikiama išsami nuoroda į tokius padarytus praleidimus;"; b) 4, 5 ir 6 dalys pakeičiamos taip: "4. Informacija už kalendorinius metus perduodama Komisijai iki kitų metų spalio 1 d. 5. Komisija kasmet siunčia valstybėms narėms, joms paprašius, informaciją, gautą pagal šio straipsnio 2 dalį. Kas treji metai bei pirmą kartą 1987 m. Komisija parengia suvestinės ataskaitos projektą, kurios pagrindas — 2 straipsnio 2 dalyje nurodyta informacija. Šios ataskaitos dalis, kurioje nagrinėjama valstybių narių pateikta informacija, siunčiama tos valstybės centrinei agentūrai patikrinti. Į ataskaitą įtraukiamos visos pastabos apie projektą. Į ataskaitą įtraukiami visi parodymai apie vandens kokybės pokyčius nuo šio sprendimo įsigaliojimo dienos bei pateikiamos kuo išsamesnės išaiškinančios pastabos, atsižvelgiant į šio sprendimo tikslus. Komisija paskelbia galutinį savo ataskaitos variantą ir jo kopijas išsiunčia valstybėms narėms. 6. Komisija įvertina informacijos apsikeitimui taikomos tvarkos veiksmingumą ir tam tikrais atvejais pateikia Tarybai pasiūlymus, skirtus tai tvarkai pagerinti ir, jei būtina, suderinti nustatymo metodus, atsižvelgiant į 4 straipsnio nuostatas."; 2) 4 straipsnis pakeičiamas taip: "4 straipsnis 1. Kiekviena valstybė narė nacionaliniu lygiu organizuoja tokį laboratorijose, kurios dalyvauja duomenų rinkime ir jų analizavime, taikomų metodų suderinimą, kad būtų galima užtikrinti pamatinių nustatymo metodų suderinamumą su valstybių narių laboratorijose taikomais metodais. 2. Komisija prireikus organizuoja nacionaliniu lygiu taikomų nustatymo metodų palyginamąjį įvertinimą. Šis vertinimas — atskaitos, kuri turi būti perduota valstybėms narėms, objektas. 3. Komisija, remdamasi šio straipsnio 2 dalyje nurodyta ataskaita, prireikus Tarybai teikia pasiūlymus dėl nacionaliniu lygiu taikomų nustatymo metodų suderinimo su III priede išvardytais pamatiniais nustatymo metodais."; 3) įrašomas toks straipsnis: "4a straipsnis 1. Siekiant įgyvendinti apsikeitimo informacija bendrą tvarką, valstybės narės nustato, kaip dažnai imami mėginiai ir atliekama analizė, paprastai kas mėnesį. 2. Jeigu valstybė narė nustatė, kad nėra žymių vieno ar kelių vandens kokybės parametrų svyravimų ir kad nėra pavojaus pakenkti vandens kokybei, mėginių ėmimo ir šio parametro arba kelių parametrų matavimo dažnumas gali būti sumažintas. Toks dažnumo sumažinimas nesukelia jokio pavojaus žmonėms ir aplinkai. Dažnumo pakeitimas tiksliai nurodomas informacijoje, kuri Komisijai siunčiama pagal 3 straipsnio 2 dalį. 3. Konkrečių parametrų matavimui taikomi pamatiniai nustatymo metodai yra išvardyti III priede. Laboratorijos, kuriose taikomi kiti nustatymo metodai, turi įsitikinti, kad gautieji duomenys yra palyginami. 4. Talpos mėginiams laikyti, reagentai arba metodai, taikomi mėginio daliai išsaugoti, kad būtų galima ištirti vieną ar daugiau parametrų, mėginių vežimas ir laikymas bei mėginių paruošimas analizei neturi būti tokie, kad tai labai pakeistų analizės rezultatus. 5. Kiekvienu atveju mėginiai imami tose pačiose vietose, o mėginių ėmimo tvarka išlieka tokia pati."; 4) 6 straipsnis pakeičiamas taip: "6 straipsnis Pakeitimai, būtini siekiant pritaikyti parametrų sąrašą prie technikos pažangos, matavimų vienetų ir reikšminių skaitmenų, kurie išvardyti II priede, pakeitimai, taip pat pamatiniai nustatymo metodai, parametrai ir matavimo vienetai, išvardyti III priede, priimami 8 straipsnyje nustatyta tvarka, jeigu visi sąrašo papildymai yra susiję tik su Bendrijos taisyklėse nagrinėjamais vandens aplinkai taikomais parametrais, ir kai galima gauti duomenis visose valstybių narių mėginių ėmimo ir matavimo stotyse. Visi matavimo vienetų ir reikšminių skaitmenų pakeitimai neturi pakeisti nustatymo metodų, kuriuos valstybės narės taiko įvairiose I priede nurodytose stotyse."; 5) II priedas pakeičiamas tokiu priedu: " II PRIEDAS INFORMACIJA APIE PARAMETRUS, KURIA BŪTINA KEISTIS (Parametrų matavimo vienetai ir reikšminiai skaitmenys) Parametras | Matavimo vienetai | Reikšminiai skaitmenys | | | Prieš kablelį | Po kablelio | Fizikinis | Debitas [1] (mėginio ėmimo metu) | m3/s | ×××× | ×× | Temperatūra | oC | ×× | × | pH | pH | ×× | × | Savitasis elektrinis laidis 20 oC temperatūroje | μS cm– 1 | (< 100) ×× (≥ 100) ××× | | Cheminis | Chloridai | Cl mg/l | (< 100) ×× (≥ 100) ××× | | Nitratai | NO3 mg/l | ××× | ×× | Amoniakas | NH4 mg/l | ××× | ×× | Ištirpęs deguonis | O2 mg/l | ×× | × | BOD5 | O2 mg/l | ××× | × | COD | O2 mg/l | ××× | × | Bendras fosforo kiekis | P mg/l | ×× | ×× | Aktyviosios paviršiaus medžiagos reakcija su metileno mėlynuoju | Natrio laurilsulfatas ekv. mg/l | xx | ×× | Bendras kadmio kiekis | Cd mg/l | × | ×××× | Gyvsidabris | Hg mg/l | × | ×××× | Mikrobiologinis | Fekalijų koliforminės bakterijos | / 100 ml | ×××××× | | Bendras koliforminių bakterijų kiekis [2] | / 100 ml | ×××××× | | Fekalijų streptokokai [2] | / 100 ml | ×××××× | | Salmonelės [2] | / 1 l | × | | Biologinis | Biologinė kokybė [2] [3] | | | | " 6) įrašomas toks priedas: " III PRIEDAS PAMATINIAI NUSTATYMO METODAI Parametras | Matavimo vienetai | Pamatinis nustatymo metodas | Debitas mėginio ėmimo metu | m3/s | Debito matavimas | Temperatūra | °C | Matavimas termometru in situ mėginio ėmimo metu | pH | pH | Elektrometrinis, matuojama in situ mėginio ėmimo metu be išankstinio mėginio apdirbimo | Savitasis elektrinis laidis 20 oC temperatūroje | μS cm– 1 | Elektrometrinis | Chloridai | Cl mg/l | Titravimas (Mohro metodas) Molekulinės absorbcijos spektrometrija | Nitratai | NO3 mg/l | Molekulinės absorbcijos spektrometrija | Amoniakas | NH4 mg/l | Molekulinės absorbcijos spektrometrija | Ištirpęs deguonis | O2 mg/l | Winklerio metodas Elektrocheminis metodas | BOD5 | O2 mg/l | Ištirpusio deguonies kiekio nustatymas prieš ir po penkių dienų inkubavimo 20 ± 1 oC temperatūroje visiškoje tamsoje. Pridedama nitravimo inhibitoriaus. | COD | O2 mg/l | Kalio dichromato metodas | Bendras fosforo kiekis | P mg/l | Molekulinės absorbcijos spektrometrija | Aktyviosios paviršiaus medžiagos reakcija su metileno mėlynuoju | Natrio laurilsulfatas ekv. mg/l | Molekulinės absorbcijos spektrometrija | Bendras kadmio kiekis | Cd mg/l | Atominės absorbcijos spektrometrija | Gyvsidabris | Hg mg/l | Beliepsnė atominės absorbcijos spektrometrija | Fekalijų koliforminės bakterijos | /100 ml | Kultūra 44 oC temperatūroje atitinkamoje specialioje kietojoje terpėje (pvz., Tergitolio laktozės agaras, Endo agaras, 0,4 % Teepolio sultinys) su arba be filtravimo ir kolonijos skaičiavimo. Mėginiai turi būti atskiesti arba tam tikrais atvejais koncentruoti taip, kad juose būtų 10–100 kolonijų. Prireikus identifikuojama paverčiant dujomis.Praskiedimo metodas su fermentavimu skystuose substratuose ne mažiau kaip trijuose vamzdeliuose, praskiedžiant tris kartus. Teigiamų vamzdelių subkultūros auginimas patvirtinančioje terpėje. Skaičiuojama pagal LTS (labiausiai tikėtinas skaičius). Inkubavimo temperatūra: 44 ± 0, 5 oC. | Bendras koliforminių bakterijų kiekis | /100 ml | Kultūra 37 oC temperatūroje atitinkamoje specialioje kietojoje terpėje (pvz., Tergitolio laktozės agaras, Endo agaras, 0,4 % Teepolio sultinys) su arba be filtravimo ir kolonijos skaičiavimu. Mėginiai turi būti atskiesti arba tam tikrais atvejais koncentruoti taip, kad juose būtų 10–100 kolonijų. Prireikus identifikuojama dujomis.Praskiedimo metodas su fermentavimu skystuose substratuose ne mažiau kaip trijuose vamzdeliuose, praskiedžiant tris kartus. Teigiamų vamzdelių subkultūros auginimas patvirtinančioje terpėje. Skaičiuojama pagal LTS (labiausiai tikėtinas skaičius). Inkubavimo temperatūra: 37 oC ± 1 oC. | Fekalijų streptokokai | /100 ml | Kultūra 37 oC temperatūroje atitinkamoje specialioje kietojoje terpėje (pvz., natrio azidas) su arba be filtravimo ir kolonijos skaičiavimo.Skiedimo natrio azido sultinyje metodas (Litsky). Skaičiuojama pagal LTS (labiausiai tikėtinas skaičius). | Salmonelės | /1 l | Koncentravimas filtruojant (ant membranos arba atitinkamo filtro). Inokuliuojama į iš anksto įsodrintą terpę. Sodrinimas ir perkėlimas į izoliacinę gelozę — identifikavimas. | Biologinė kokybė | Laukdamos, kol bus suderinta visoje Bendrijoje, valstybės narės taikys atitinkamus savo metodus. | " 2 straipsnis Šis sprendimas skirtas valstybėms narėms. Priimta Briuselyje, 1986 m. lapkričio 24 d. Tarybos vardu Pirmininkas W. Waldegrave [1] OL C 321, 1985 12 13, p. 2. [2] OL C 88, 1986 4 14, p. 108. [3] OL C 189, 1986 7 28, p. 4. [4] OL L 334, 1977 12 24, p. 29. [1] Turi būti nurodyta mėginio paėmimo data. [2] Išmatavus šio parametro duomenis, jais keičiamasi. [3] Tik valstybės narės apsisprendžia dėl mėginių ėmimo šiam parametrui nustatyti dažnio bei duomenų matavimo vienetų. --------------------------------------------------